Document ID: /roh_data/filtered/fineweb-2-filterrobots_roh.jsonl.gz/72008

Pro Svizra Rumantscha
La Pro Svizra Rumantscha (PSR) è in'uniun independenta per la promoziun da la lingua rumantscha. Oriundamain è ella vegnida fundada per realisar ina gasetta quotidiana rumantscha. Cura che La Quotidiana è vegnida lantschada è l'uniun sa deditgada ad auters projects, p. ex. la realisaziun d'in med d'instrucziun per l'avischinaziun dals Svizzers tudestgs al rumantsch. Arno Berther da Sedrun/Surrein è l'actual president da la PSR.